**NY HØRING -FORSLAG TIL FORSKRIFT OM ENDRING AV FORSKRIFT OM MILJØMESSIG SIKKERHET FOR SKIP OG FLYTTBARE INNRETNINGER**

**Hjemmel:** Fastsatt av Sjøfartsdirektoratet xx. xx 2018 med hjemmel i [lov 16. februar 2007 nr. 9](https://lovdata.no/pro/" \l "reference/lov/2007-02-16-9) om skipssikkerhet (skipssikkerhetsloven) [§ 2](https://lovdata.no/pro/" \l "reference/lov/2007-02-16-9/%C2%A72), [§ 3](https://lovdata.no/pro/" \l "reference/lov/2007-02-16-9/%C2%A73), [§ 6](https://lovdata.no/pro/" \l "reference/lov/2007-02-16-9/%C2%A76), [§ 13](https://lovdata.no/pro/" \l "reference/lov/2007-02-16-9/%C2%A713), [§ 31](https://lovdata.no/pro/" \l "reference/lov/2007-02-16-9/%C2%A731), [§ 32](https://lovdata.no/pro/" \l "reference/lov/2007-02-16-9/%C2%A732), [§ 33](https://lovdata.no/pro/" \l "reference/lov/2007-02-16-9/%C2%A733), [§ 34](https://lovdata.no/pro/" \l "reference/lov/2007-02-16-9/%C2%A734), [§ 35](https://lovdata.no/pro/" \l "reference/lov/2007-02-16-9/%C2%A735), [§ 37](https://lovdata.no/pro/" \l "reference/lov/2007-02-16-9/%C2%A737), [§ 38](https://lovdata.no/pro/" \l "reference/lov/2007-02-16-9/%C2%A738) og [§ 43](https://lovdata.no/pro/" \l "reference/lov/2007-02-16-9/%C2%A743), jf. [delegeringsvedtak 16. februar 2007 nr. 171](https://lovdata.no/pro/#reference/forskrift/2007-02-16-171), og [delegeringsvedtak 29. juni 2007 nr. 849](https://lovdata.no/pro/#reference/forskrift/2007-06-29-849), [lov 26. juni 1998 nr. 47](https://lovdata.no/pro/" \l "reference/lov/1998-06-26-47) om fritids- og småbåter (småbåtloven) [§ 20](https://lovdata.no/pro/" \l "reference/lov/1998-06-26-47/%C2%A720), [§ 21](https://lovdata.no/pro/" \l "reference/lov/1998-06-26-47/%C2%A721), [§ 22](https://lovdata.no/pro/" \l "reference/lov/1998-06-26-47/%C2%A722), [§ 23](https://lovdata.no/pro/" \l "reference/lov/1998-06-26-47/%C2%A723), [§ 25](https://lovdata.no/pro/" \l "reference/lov/1998-06-26-47/%C2%A725), [§ 26](https://lovdata.no/pro/" \l "reference/lov/1998-06-26-47/%C2%A726), [§ 38](https://lovdata.no/pro/" \l "reference/lov/1998-06-26-47/%C2%A738) og [§ 39](https://lovdata.no/pro/" \l "reference/lov/1998-06-26-47/%C2%A739), jf. [delegeringsvedtak 27. november 1998 nr. 1095](https://lovdata.no/pro/" \l "reference/forskrift/1998-11-27-1095), [delegeringsvedtak 29. juni 2007 nr. 848](https://lovdata.no/pro/" \l "reference/forskrift/2007-06-29-848), [delegeringsvedtak 1. desember 1998 nr. 4532](https://lovdata.no/pro/" \l "reference/forskrift/1998-12-01-4532), [delegeringsvedtak 31. mai 2007 nr. 591](https://lovdata.no/pro/" \l "reference/forskrift/2007-05-31-591) og [delegeringsvedtak 29. juni 2007 nr. 849](https://lovdata.no/pro/#reference/forskrift/2007-06-29-849).

**I**

I forskrift 30. mai 2012 nr. 488 om miljømessig sikkerhet for skip og flyttbare innretninger gjøres følgende endringer:

§ 9 første ledd skal lyde:

MARPOL konsolidert utgave 2017 vedlegg IV om hindring av kloakkforurensning som endret ved MEPC.200(62), MEPC.216(63), MEPC.246(66), MEPC.265(68), MEPC.274(69) og MEPC.275(69) gjelder som forskrift *for skip med bruttotonnasje 400 eller mer eller som er sertifisert for mer enn 15 personer, på strekningen sør for Lindesnes (N 57° 58′ 8″ Ø 7° 3′ 4″) til delelinjen Norge-Danmark (N 57° 10′ 3″ Ø 7° 3′ 4″) og i farvannet derfra til svenskegrensen.* Med «skip» menes i MARPOL også flyttbare innretninger.

Tittel til § 10 skal lyde: *Særlige regler* om utslipp av kloakk, vaskevann og lignende i norsk farvann

§ 10 annet ledd skal lyde:

Det er forbudt å slippe ut kloakk i norsk sjøområde nærmere enn 300 meter fra fastland og øyer. *Utslipp fra kloakkrenseanlegg som oppfyller kravene i MARPOL vedlegg IV regel 9.1, anses ikke som kloakk.*

§ 10 tredje ledd oppheves. Nåværende fjerde og femte ledd blir tredje og fjerde ledd.

*§ 10 a Særlige regler om utslipp av kloakk og gråvann i verdensarvfjordene*

*For skip med bruttotonnasje 400 eller mer eller som er sertifisert for mer enn 15 personer, er det ikke tillatt å slippe ut kloakk i verdensarvfjordene.*

*For skip med bruttotonnasje 2500 eller mer og som er sertifisert for mer enn 100 personer, er det ikke tillatt å slippe ut gråvann i verdensarvfjordene. Med gråvann menes her vaskevann fra oppvask, håndvasker og andre vasker, dusjer, vaskeri og badekar og lignende.*

*Med verdensarvfjordene menes verdensarvområdet Vestnorsk fjordlandskap som her består av følgende sjøområder:*

*a) Geirangerfjord-området: Geirangerfjorden/Sunnylvsfjorden sør for linjen mellom N 62° 13’ 42″ Ø 7° 2’ 30″ og N 62° 13’ 48″ Ø 7° 0’ 30″ unntatt Hellesylt vest for linjen mellom N 62° 5’ 42″ Ø 6° 54’ 18″ og N 62° 6’ 30″ Ø 6° 54’ 42″ og med tillegg av Tafjorden øst for linjen mellom N 62° 17’ 12″ Ø 7° 19’ 48″ og N 62° 17’ 36″ Ø 7° 20’ 12″.*

*b) Nærøyfjordområdet: Nærøyfjorden/Aurlandsfjorden sør for linjen mellom N 61° 3’ 36″ Ø 7° 2’ 54″ og N 61° 3’ 24″ Ø 7° 0’ 54″.*

*Sjøfartsdirektoratet kan etter skriftlig søknad fram til 2024 gi tidsavgrenset tillatelse til utslipp av kloakk i verdensarvfjordene til skip som betjener ruter på anbud, og til skip som driver etablert fjordcruise der.*

~~§ 13 annet ledd skal lyde:~~

~~Bytte av drivstoff skal skje så raskt som mulig,~~ *~~og senest innen to timer, etter at skipet er sikkert fortøyd~~* ~~ved kai eller sikkert for anker i et havneområde.~~ *~~Byttet skal~~* ~~loggføres i maskindagboken.~~

~~§ 13 tredje ledd skal lyde:~~

*~~Skip som benytter åpne eksosvaskesystemer i verdensarvfjordene, må stenge ned eksosvaskesystemet to timer etter at skipet er sikkert fortøyd eller sikkert for anker. Eksosvaskesystemet kan startes opp inntil to timer før avgang.~~*

~~Nåværende § 13 tredje ledd blir fjerde ledd.~~

*~~§ 14b Særlige regler om utslipp av svoveloksider (SO~~~~x~~~~) fra skip i verdensarvfjordene~~*

*~~Skip i verdensarvfjordene skal enten bruke~~*

*~~a) drivstoff som ikke overstiger 0,10 vektprosent svovelinnhold, eller~~*

*~~b) godkjent eksosvaskesystem hvor forholdstallet mellom SO~~~~2~~ ~~(ppm) og CO~~~~2~~ ~~(volumprosent) i utslippet ikke overstiger 4,3.~~*

*~~Skip som bruker åpent eksosvaskesystem, skal loggføre mengden vaskevann som slippes ut fra eksosvaskesystemet, angitt i m~~~~3~~~~/t.~~*

Ny § 14 b skal lyde:

§ 14b *Særlige regler om utslipp av svoveloksider (SOx) fra skip i verdensarvfjordene*

*Skip i verdensarvfjordene skal bruke drivstoff som ikke overstiger 0,10 vektprosent svovelinnhold.*

*Det er ikke tillatt å bruke eksosvaskeanlegg som en likeverdig løsning for å nå svovelkravene i verdensarvfjordene.*

§ 14c *Særlige regler om utslipp av nitrogenoksider (NOx)fra skip i verdensarvfjordene*

*Skip med bruttotonnasje 1000 eller mer skal, uavhengig av kravene som gjaldt ved skipets byggeår, i verdensarvfjordene oppfylle:*

*Nivå I-kravene, jf. MARPOL regel VI/13, fra 1. januar 2020,*

*Nivå II-kravene, jf. MARPOL regel VI/13, fra 1. januar 2022,*

*Nivå III-kravene, jf. MARPOL regel VI/13, fra 1. januar 2025.*

Nytt 14 c annet ledd skal lyde:

*Sjøfartsdirektoratet kan etter skriftlig søknad fra rederiet gi dispensasjon til et skip fra Nivå I- kravene i MARPOL regel VI/13 jf. § 12, dersom det kan dokumenteres at skipet vil innfri Nivå III-kravene senest fra 1. januar 2022.*

§ 14d *Krav om miljøinstruks for skip med bruttotonnasje 10 000 eller mer som seiler i verdensarvfjordene*

*Skip med bruttotonnasje 10 000 eller mer som seiler i verdensarvfjordene, skal ha en miljøinstruks som er spesielt tilpasset fart i disse områdene. Miljøinstruksen skal sikre at skipet opereres på en mest mulig miljøvennlig måte. Instruksen skal minst angi følgende:*

1. *fartøyets NOx-nivå, jf. § 12, jf. MARPOL regel VI/13*
2. *type drivstoff som skal brukes*
3. *tilgjengelige rensesystemer for utslipp til luft og sjø som skal brukes*
4. *operasjonelle og tekniske tiltak for reduksjon av synlig røyk*
5. *operasjonelle og tekniske tiltak for reduksjon av partikkelutslipp*
6. *lastfordeling på generatorsett ved innseiling og utseiling*
7. *plan for oppvarming av maskineri før utseiling.*

Ny § 14 e skal lyde:

*§ 14e Særlige regler om forbrenning av avfall om bord i verdensarvfjordene*

*I verdensarvfjordene er forbrenning av avfall om bord i skip forbudt.*

**II**

Forskriften trer i kraft xx.xx 2019.